Amsterdamilainen opiskelija Noa Jansma halusi näyttää kuvillaan kaikille, mitä naiset joutuvat joka päivä kokemaan.

Hollantilainen Noa Jansma kyllästyi tänä syksynä siihen, että hän ei saa kävellä rauhassa Amsterdamin kadulla. Miehet huutelivat ja vihelsivät 20-vuotiaan opiskelijan perään ja ehdottelivat seksiä.

Jansma päätti ottaa kuukauden ajan jokaisen häiriköijän kanssa selfien ja julkaista kuvat Instagramissa. Hän kysyi luvan kuvan ottamiseen, ja hänen mukaansa miehet tulivat kuvaan mielellään. Osa oli jopa ylpeitä siitä, että pääsi kuvaan.